27-ம் தேதி, வெள்ளிக்கிழமை, முதுகுத் தண்டுவடத்துல இருந்த சின்னக் கட்டி, தானா உடைஞ்சு, அடுத்தடுத்த நாட்கள்ல நல்லா காய்ஞ்சி, புண் ஆற ஆரம்பிச்சிடுச்சு. ஆனா உடல் சோர்வா இருந்தாரு. திங்கள்கிழமை காலையில சத்துமாவுக் கஞ்சி குடிச்சாரு. காய்கறி சூப் குடிச்சாரு. இட்லியை நாட்டுச்சர்க்கரையிலயும், தயிர்லயும் தனித்தனியா தொட்டு சாப்பிட்டாரு. அன்னிக்கு முழுக்க ஓய்வுலதான் இருந்தார். தேங்காய் எண்ணெய் தடவி, தலைமுடியை சீவிவிட சொன்னார். மீசையையும் சீவிவிட சொன்னார். எப்பவும் கம்பீரமா இருக்கணும்னு ஆசைப்படுவார். அன்னிக்கும் அதேமாதிரிதான் இருந்தார். லேசா மூச்சுத்திணறல் இருந்துச்சு, 'தானாக சரியாயிடும்’னு ஐயா நம்பினார்.